कनाडा के स्‍कूल और कॉलेजों में पढ़ने वाले तमाम इंस्‍टीट्यूट्स में ज्‍यादातर छात्र किंग अब्‍दुल्‍ला स्‍कॉलरशिप प्रोग्राम के तहत वहां पर हैं। स्‍कॉलरशिप्‍स में ट्यूशन फीस, फ्लाइट और रहने का खर्च और यहां तक की छात्रों को दिया जाने वाला स्‍टाइपेंड भी शामिल है। सऊदी अरब की सरकार ने कनाडा के राजदूत डेनिक होराक को अपने यहां से निकाल दिया है। इसके साथ ही ओट्टावा में अपने राजदूत को भी वापस बुला लिया गया है। कनाडा की ओर से बयान दिया गया था कि 'सऊदी अरब में वह सिविल सोसायटी में होने वाली गिरफ्तारियों और यहां पर महिलाओं के अधिकारों को लेकर खासे चिंतित हैं।' कनाडा की विदेश मंत्री क्रिस्टिया फ्रीलैंड ने होराक के निष्‍कासन पर अपनी चिंता जताई है। उन्‍होंने कहा है कि कनाडा हमेशा से दुनियाभर में मानवाधिकारों के संरक्षण जिसमें महिलाओं के अधिकार और अभिव्‍यक्ति की आजादी की रक्षा के लिए खड़ा रहेगा। शुक्रवार को कनाडा के ग्‍लोबल अफेयर्स डिपार्टमेंट की ओर से विवादित ट्वीट किया गया था। यह डिपार्टमेंट देश के डिप्‍लोमैटिक और काउंसलर रिश्‍तों की देखरेख करता है। इस ट्वीट में सऊदी अरब की अथॉरिटीज से अपील की गई थी कि वह समर बदवाई और दूसरे गिरफ्तार लोगों को रिहा करे।